CELEX: 62015CN0256
Language: fi
Date: 2015-06-01 00:00:00
Title: Asia C-256/15: Ennakkoratkaisupyyntö, jonka Vrhovno sodišče Republike Slovenije (Slovenia) on esittänyt 1.6.2015 – Drago Nemec v. Slovenian tasavalta

14.9.2015   
            
            
               FI
            
            
               Euroopan unionin virallinen lehti
            
            
               C 302/14
            
         Ennakkoratkaisupyyntö, jonka Vrhovno sodišče Republike Slovenije (Slovenia) on esittänyt 1.6.2015 – Drago Nemec v. Slovenian tasavalta
   (Asia C-256/15)
   (2015/C 302/18)
   Oikeudenkäyntikieli: sloveeni
   
      Ennakkoratkaisua pyytänyt tuomioistuin
   
   Vrhovno sodišče Republike Slovenije
   
      Pääasian asianosaiset
   
   
      Kantaja: Drago Nemec
   
      Vastaaja: Slovenian tasavalta
   
      Ennakkoratkaisukysymykset
   
   
            
               1)
            
            
               Onko direktiivin 2000/35 (1) 2 artiklan 1 kohdan kolmatta alakohtaa tulkittava siten, että järjestelmässä, jossa luonnolliselle henkilölle annetaan taloudellisen toiminnan harjoittamista varten lupa, jossa mainitaan toiminta, johon kyseinen lupa myönnetään, kysymys ei ole edellä mainitussa direktiivin säännöksessä tarkoitetusta yrityksestä eikä siten myöskään siinä tarkoitetusta kaupallisesta toimesta, jos maksuviivästykseen johtanut oikeustoimi koskee toimintaa, joka ei kuulu luvan piiriin?
               Jos edellä olevaan kysymykseen vastataan kieltävästi:
            
         
               2)
            
            
               Onko direktiivin 2000/35 2 artiklan 1 kohdan kolmatta alakohtaa tulkittava siten, että luonnollista henkilöä pidetään yrityksenä ja että maksuviivästykseen johtanut oikeustoimi on edellä mainitussa säännöksessä tarkoitettu kaupallinen toimi, jos kysymys on oikeustoimesta, joka ei kuulu kyseisen luonnollisen henkilön rekisteröidyn toiminnan alaan mutta on saanut alkunsa toiminnasta, joka voisi luonteensa puolesta olla taloudellista toimintaa, ja tästä oikeustoimesta on laadittu lasku, ja
            
         
               3)
            
            
               onko sääntö, jonka mukaan viivästyskorkojen kertyminen lakkaa, kun erääntyneiden ja maksamattomien korkojen määrä on yhtä suuri kuin pääoma (ne ultra alterum tantum -sääntö), direktiivin 2000/35 säännösten vastainen?
            
         
      (1)  Euroopan parlamentin ja neuvoston direktiivi 2000/35/EY, annettu 29 päivänä kesäkuuta 2000, kaupallisissa toimissa tapahtuvien maksuviivästysten torjumisesta (EYVL L 200, s. 35).